text: Prisfald på parcelhuse - sommerhuspriser stabile
  24 april 2011 kl. 15.32
  Sommerhus-mæglere melder om fremgang i salget.
   
  Det er stadig ikke nemt at sælge et parcelhus. Det tager tid, priserne er ikke for gode, og renten stiger. 
  Men hvis man nu har et sommerhus, er situationen en anden, for sommerhuse bliver solgt.  
  I Blåvand er priserne således stabile - trods mange forudsigelser om det modsatte. Mæglerne har op til påsken sat priserne på sommerhuse lidt lavere, men ikke ret meget. 
  Sommerhuse i Blåvand ligger i den dyre ende - dyrere end Fanø.
  Men også på Fanø er priserne stabile, og Tom Sørensen, ejendomsmægler i Nordby på Fanø, har solgt flere sommerhuse i år end på samme tidspunkt sidste år.
  